་སྤྲིན་ནམ་
མཁའི་མཐའ་ཀླས་གྱུར༔ ཨོཾ་ཨཱཿཧཱུྃ༔ཨཿཧཱུྃ་པÜ་སོགས་ནས། མ་ཧཱ་པཉྩ་ཨ་མྲྀ་ཏ་མ་ཧཱ་རཀྟ་མ་
ཧཱ་བ་ལིང་ཏ་སྭཱ་ཧཱ༔ དེས་ནི་སྦྱོར་བའི་ཆོས་རྫོགས་སོ༔ ས་མ་ཡ༔ གཉིས་པ་དངོས་གཞིའི་ས་མ་ཏི༔ ཨཽ༔ དག་
དང་མ་དག་ཆོས་སོ་ཅོག༔ ཡེ་ནས་དག་མཉམ་ཆེན་པོའི་ངང༔ འགགས་མེད་སྙིང་རྗེ་ཆེན་
པོ་ཉིད༔ ནམ་མཁའ་མཉམ་པར་ཀུན་ལ་བརྡལ༔ སྟོང་པ་ཉིད་དང་སྙིང་རྗེ་ཆེ༔ ཟུང་
འཇུག་རིག་པ་ཆོས་སྐུའི་གདངས༔ རྩལ་སྣང་ཡི་གེ་དྷཱིཿརུ་ཤར༔ རྩལ་དང་རྩལ་ལས་
འཕྲོ་བའི་ཚུལ༔ ཁམས་ལྔ་རྣམ་པར་དག་པའི་དབྱིངས༔ འབྱུང་བ་ལྔ་ཡི་ས་བོན་ཆད༔
ཨེ༑ ཡིད་མཁའ་རྣམ་པར་དག་པའི་དབྱིངས༔ ཡཾ་རྡོ་རྗེ་རླུང་གི་དཀྱིལ་འཁོར་འཁྲིགས༔
ཁཾ་གསལ་དག་ཆུ་ཡི་དཀྱིལ་འཁོར་བརྟེན༔ ལཾ་དེ་སྟེང་རིན་ཆེན་ས་གཞིའི་དབུས༔ རིན་
258

འཇམ་དཔལ་རྒྱུད་ལུགས་ཀྱི་ཚོགས་སྒྲུབ་སྐོར།
ཆེན་ལྷུན་པོ་གྲུབ་བཞི་བརྡལ༔ ཁ་ཁྱེར་རྡོ་རྗེ་མེ་རིས་གཏམས༔ ཚོགས་བརྒྱད་ཡུལ་
དབང་རྣམ་ཤེས་བརྒྱད༔ གནས་དག་དུར་ཁྲོད་གནས་བརྒྱད་ན༔ ལྷ་བརྒྱད་ཀླུ་བརྒྱད་མ་མོ་
བརྒྱད༔ མེ་བརྒྱད་ཆུ་བརྒྱད་ལྗོན་ཤིང་བརྒྱད༔ གྲུབ་པ་ཆེན་པོ་རིག་འཛིན་བརྒྱད༔ དུར་
ཁྲོད་རྒྱན་གྱིས་མཛེས་པའི་དབུས༔ ཡུལ་སྣང་དག་པས་པདྨ་ནི༔ གེ་སར་འདབ་སྟོང་
མཛེས་པ་ཡི༔ གེ་སར་ཉི་མའི་གདན་གྱི་དབུས༔ ཕུང་ལྔ་རྣམ་པར་དག་པ་ཡི༔ འཁོར་ལོ་
རིན་ཆེན་རྩིབས་བཞིའི་དབུས༔ ཧྰུཾ་རང་སྣང་རྒྱན་རྫོགས་གཞལ་ཡས་ཁང༔ གྲུ་བཞི་སྒོ་
བཞི་རྟ་བབ་བརྒྱད༔ ཡེ་ཤེས་ལྔ་ཡི་བརྩིགས་པའི་སྟེང༔ ཕ་གུ་བྲེ་དང་གདུང་མས་མཛེས༔
དྲལ་དང་དྲལ་ཕྱམས་རིན་ཆེན་ཐོགས༔ འདོད་སྣམ་སྒོ་དང་སྒོ་རྫོགས་ཀྱི༔ རྣམ་བྱང་
འབྲས་བུའི་རྟ་བབ་བརྒྱད༔ རིན་ཆེན་ནོར་བུའི་ཏོག་གིས་སྤྲས༔ གདུགས་དང་རྒྱལ་མཚན་
རྒྱན་གྱིས་བསྐོར༔ མཚན་ཉིད་ཀུན་རྫོགས་ཕོ་བྲང་དབུས༔ རིན་ཆེན་སེང་གེ་པདྨའི་སྟེང༔
ཉི་མ་ཟླ་བའི་གདན་གྱི་དབུས༔ རིག་པ་ཡི་གེ་དྷཱིཿདམར་བབས༔ འོད་དང་འོད་ཟེར་
འབར་བ་ཡིས༔ སྲས་བཅས་རྒྱལ་བའི་མཁྱེན་བརྩེ་བསྡུས༔ སེམས་ཅན་ཀུན་གྱི་དྭངས་
མ་འཕྲོག༔ ཡོངས་གྱུར་མགོན་པོ་འཇམ་པའི་དབྱངས༔ ཞལ་གཅིག་ཕྱག་བཞི་གསེར་གྱི་
མདོག༔ ཕྱག་བཞི་གཡས་གཡོན་དང་པོ་གཉིས༔ ཤེས་རབ་རལ་གྲི་གླེགས་བམ་
བསྣམས༔ འོག་མས་ཐབས་ཤེས་མདའ་གཞུ་འཆང༔ དབུ་སྐྲ་གནག་སྣུམ་ཟུར་ཕུད་
བརྒྱན༔ འཛུམ་དང་དགྱེས་པའི་མདངས་མངའ་བ༔ སྤྱན་ཟུང་འཁོར་འདས་གཉིས་ལ་
གཟིགས༔ ཞབས་གཉིས་རྡོ་རྗེའི་སྐྱིལ་ཀྲུང་བཞུགས༔ རིན་ཆེན་སྣ་ཚོགས་དར་གྱིས་
བརྒྱན༔ མཚན་གྱི་འདབ་སྟོང་རྒྱས་པ་ལ༔ དཔེ་བྱད་གེ་སར་མཛེས་པས་རྒྱན༔ མཐོང་
བས་ཡིད་འཕྲོག་འཇམ་པའི་དབྱངས༔ སྣང་སྟོང་གཉིས་མེད་གསལ་བའི་ངང༔ ཤེས་
རབ་ལྷ་མོ་དབྱངས་ཅན་མ༔ སྟོན་ཀའི་ཟླ་བ་རྒྱས་པའི་མདངས༔ བཅུ་དྲུག་ལོ་ལོན་
གཞོན་ནུས་སྐུ༔ ཕྱག་གཉིས་ཡབ་ཀྱིས་མགུལ་ནས་འཁྱུད༔ ཕྱག་མཚན་དྲི་ཟའི་གླིང་བུ་
259

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
བསྒྲེང༔ ཞབས་གཉིས་པདྨའི་སྐྱིལ་ཀྲུང་བཞུགས༔ ཆ་ལུགས་རྒྱན་རྣམས་ཡབ་དང་
མཚུངས༔ འདས་དང་མ་བྱོན་ད་ལྟར་གྱི༔ མགོན་པོ་རྫོགས་སངས་རྒྱས་ཀུན་དང༔ བྱང་
ཆུབ་སེམས་དཔའ་ཉན་ཐོས་དང༔ རང་རྒྱལ་འཕགས་པ་ཆེན་པོའི་ཚོགས༔ མགོན་པོ་
ཁྱོད་ཀྱི་རོལ་མོ་སྟེ༔ གསལ་ལ་མ་འདྲེས་ལྷུན་གྱིས་གྲུབ༔ མི་ཟད་རྒྱན་གྱི་ངོ་བོར་རྫོགས༔
ཨོཾ་ཨཱཿཧཱུྃ༔ ཨོཾ་ཧཱུྃ་ཏཱཾ་ཧྲཱིཿཨཱཿ དབྱིངས་ནས་ཡེཤེས་དབང་བསྐུར་བ་ནི༔ ཧཱུྃ༔ ལས་འོད་ཟེར་འཕྲོས་པས་
རང་བཞིན་ཆོས་ཀྱི་དབྱིངས་ནས་ཡེ་ཤེས་པ་སྤྱན་དྲངས༔ ཧཱུཾ༔ ཡུལ་གྱི་མིང་ནི་རྒྱ་ནག་
ཡུལ༔ གནས་ཀྱི་མཆོག་གྱུར་དེའུ་ཤན༔ སྤྲུལ་པའི་ཞིང་ཁམས་མེ་ཏོག་བཀོད༔ གནས་
མཆོག་རི་བོ་རྩེ་ལྔ་ནས༔ བླ་མ་འཇམ་དབྱངས་གཤེགས་སུ་གསོལ༔ ལྷོ་ཕྱོགས་རྒྱ་མཚོའི་
སྐྱེད་ཚལ་ན༔ ངག་གི་ལྷ་མོ་གཤེགས་སུ་གསོལ༔ མ་ངེས་ཞིང་ཁམས་རབ་འབྱམས་ནས༔
རྒྱལ་བ་སྲས་བཅས་གཤེགས་སུ་གསོལ༔ ཨོཾ་ཨེ་ཧྱ་བྷ་ག་ཝན་མཉྫུ་ཤྲཱི་མ་ཧཱ་ཀ་རུ་ཎི་ག་ཏྲི་
ཤ་ཧོཿ ས་མ་ཡ་སྟཱཾ༔ དམ་ཡེ་རོ་གཅིག་གསོལ་བ་ནི༔ ཧཱུཾ༔ ལྷ་དང་སྣང་བ་ཆོས་ཉིད་གསུམ༔ ཡེ་
ནས་དེ་བཞིན་ཉིད་དུ་གཅིག༔ བཞུགས་སུ་གསོལ་བ་མ་དམིགས་ཀྱང༔ ཀུན་རྫོ་བ་མོས་
ངོར་བཞུགས་སུ་གསོལ༔ བཛྲ་ས་མ་ཡ་སྟཱམ༔ གཉིས་མེད་འཕྲུལ་དགའི་བརྡ་ཕྱག་ནི༔ ཧོ ལྷག་པའི་
ལྷ་མཆོག་འཇམ་དཔལ་དབྱངས༔ རྒྱལ་ཀུན་བསྐྱེད་ཡུམ་དབྱངས་ཅན་མ༔ དུས་གསུམ་
རྒྱལ་བ་རྒྱ་མཚོ་ལ༔ རབ་ཏུ་གུས་པས་ཕྱག་འཚལ་ལོ༔ ཨ་ཏི་པཱུ་ཧོཿ པྲ་ཏཱི་ཛ་ཧོཿ ཕྱི་ནང་གསང་
བའི་མཆོད་འབུལ་ནི༔ ཨོཾ་ཨཱཿཧཱུྃ༔ མགོན་པོ་འཇམ་དབྱངས་འཁོར་བཅས་ལ༔ ལྷ་རྫས་ཕྱི་
མཆོད་འབུལ་བ་ནི༔ དྲི་གཙང་བཅུད་ལྡན་མཆོད་ཡོན་འབུལ༔ ཡན་ལག་བརྒྱད་ལྡན་
ཞབས་བསིལ་འབུལ༔ ཨོཾ་བཛྲ་ཨཎྷཾ་པདུཾ་པྲ་ཏིཙཱ་ཧོཿ ཧོཿ བླ་མ་འཇམ་དབྱངས་འཁོར་
བཅས་ལ༔ ཁ་དོག་དབྱིབས་མཛེས་མེ་ཏོག་འབུལ༔ དྲི་བསུང་ཀུན་ཞིམ་བདུག་སྤོས་
འབུལ༔ དྲི་མེད་འོད་གསལ་མར་མེ་འབུལ༔ རབ་བསིལ་སྙོགས་མེད་དྲི་ཆབ་འབུལ༔ རོ་
བརྒྱ་ལྡན་པའི་ཞལ་ཟས་འབུལ༔ སྒྲ་སྙན་ཀུན་ལྡན་རོལ་མོ་འབུལ༔ པུཥྤ་དྷུབེ་ཨ་ལོ་ཀེ་
260

འཇམ་དཔལ་རྒྱུད་ལུགས་ཀྱི་ཚོགས་སྒྲུབ་སྐོར།
གནྱེ་ནཻ་ཝིདྱ་ཤབྡ་ཨཱཿཧཱུཾ༔ ཧཱུཾ༔ མགོན་པོ་འཇམ་དབྱངས་འཁོར་བཅས་ལ༔ ནང་གི་མཆོད་
པ་འབུལ་བ་ནི༔ སྣང་སྟོང་སྒྱུ་མའི་ཕྱག་རྒྱ་དང༔ མི་ཤིགས་ན་དཱ་ཆོས་ཉིད་སྒྲ༔ འཕོ་མེད་
ཟག་བྲལ་དྲི་ཆབ་དང༔ ཏིང་འཛིན་ཟག་མེད་རོ་མཆོག་དང༔ རབ་འབར་བདེ་སྟོང་
དགའ་བཞིའི་རེག༔ ཡེ་ཤེས་རོལ་མོ་ཆོས་ཉིད་ཆོས༔ འབུལ་ལོ་དགྱེས་བཞེས་དངོས་
གྲུབ་སྩོལ༔ རུ་པ་ཤབྡ་གནྡེ་ར་ས་སྤརྣེ་དྷརྨཱ་དྷ་ཏུ་པཱཙཱ་ཧོཿ༔ ཧཱྃ༔ ཤེས་རབ་དབྱིངས་ལས་
རྣམ་པར་ཤར༔ ཡེ་ཤེས་སྒྱུ་མའི་ལྷ་མོའི་ཚོགས༔ དགའ་བ་བཅུ་དྲུག་མངོན་དུ་སྟོན༔ ཕྱག་
རྒྱ་གསང་བའི་མཆོད་པ་འབུལ༔ མ་ཧཱ་མུ་ཏྲ་པཱུཙྪ་ཧོ༔ ཧཱུཾ༔ རྩ་བརྒྱད་སྟོང་སྦྱོར་ཨ་མྲྀ་ཏ༔
རིགས་ལྔ་ཡེ་ཤེས་ལྔ་ཡི་དངོས༔ གདོད་ནས་རང་བྱུང་བདུད་རྩི་འདི༔ བླ་མ་འཇམ་
དབྱངས་འཁོར་བཅས་ལ༔ འབུལ་ལོ་མཆོག་ཐུན་དངོས་གྲུབ་སྩོལ༔ ཨོཾ་ཨཱཿཧཱུྃ་སརྦ་པཉྩ་
ཨ་མྲྀ་ཏ་ལ་ཁ་ཧི༔ ཧཱུཾ༔ ཁམས་གསུམ་རྩ་བ་འདོད་ཆགས་ཁྲག༔ དམར་ཆེན་རཀྟའི་རྦ་
རླབས་ལས༔ འདོད་ཡོན་ལྷ་མོའི་ཟེར་ཕྲེང་འཁྲིགས༔ མགོན་པོ་འཇམ་དབྱངས་ཚོགས་
ལ་འབུལ༔ ཡེ་ཤེས་ཐུགས་རྗེས་ཆགས་པར་མཛོད༔ ཨོཾ་ཨཱཿཧཱུྃ་མ་ཧཱ་རཀྟ་ཁཱ་ཧི༔ ཧཱུྃ༔
ནས་རང་བྱུང་གཏོར་མ་མཆོག༔ ཕྱི་ནང་སྣོད་བཅུད་གཏོར་མ་སྦྱར༔ དམ་ཚིག་དཔའ་བོའི་
རླན་གྱིས་སྐྲུན༔ མགོན་པོ་འཇམ་དབྱངས་ཚོགས་ལ་འབུལ༔ དགྱེས་བཞེས་མཆོག་གི་
དངོས་གྲུབ་སྩོལ༔ ཨོཾ་ཨཱཿཧཱུྃ་མ་ཧཱ་བ་ལིང་ཏ་ཁཱ་ཧི༔ ཆོས་ཉིད་དོན་གྱི་བསྟོད་པ་ནི༔ ཧཱུཾ༔ གདོད་ནས་
རང་བྱུང་འཇམ་པའི་དབྱངས༔ སྤྲོས་བྲལ་ཆོས་ཉིད་ནམ་མཁའི་ངང༔ དོན་དམ་ཡེ་ཤེས་
སེམས་དཔའི་སྐུ༔ ཆོས་སྐུ་མཚན་མ་མེད་ལ་འདུད༔ མཚན་དང་དཔེ་བྱད་ཡོན་ཏན་
འབར༔ ངེས་པ་ལྔ་ལྡན་འཇམ་པའི་དབྱངས༔ ཁ་སྦྱོར་བདེ་སྟོང་ཡེ་ནས་ཤར༔ ལོངས་སྐུ་
དམིགས་པ་མེད་ལ་འདུད༔ གང་ལ་གང་འདུལ་སྒྱུ་འཕྲུལ་འཆང༔ མ་ངེས་སྤྲུལ་པའི་ཆོ་
འཕྲུལ་སྟོན༔ འགྲོ་བ་འདྲེན་པའི་དེད་དཔོན་མཆོག༔ སྤྲུལ་སྐུ་འགགས་པ་མེད་ལ་འདུད༔
ཤེས་རབ་དབྱིངས་ལས་རོལ་པ་ཡི༔ ཡེ་ཤེས་ལྷ་མོ་དབྱངས་ཅན་མ༔ ཟུང་འཇུག་སྒྱུ་
ཡེ་
261

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
འཕྲུལ་དྲྭ་བའི་ངང༔ ཡབ་ཡུམ་སྲས་དང་བཙུན་མོར་བཅས༔ འདུ་འབྲལ་མེད་པའི་
དབྱིངས་ལ་འདུད༔ གསང་བ་ཐུགས་དམ་རྒྱུད་བསྐུལ་ནི༔ ཧཱུཾ༔ ཐུགས་ཀར་སྐྱེ་བ་མེད་པའི་དབྱིངས༔
རང་བྱུང་ཡེ་ཤེས་སེམས་དཔའ་ཉིད༔ གསལ་བའི་ཐུགས་མཆོག་འོད་ཀྱི་ཀློང༔ པདྨ་ཟླ་
སྟེང་དྷཱིཿཡིག་མཐར༔ མ་བཅོས་རྩ་བའི་སྔགས་ཀྱིས་བསྐོར༔ འོད་འཕྲོས་འཕགས་
མཆོད་བྱིན་དབང་བསྡུ༔ ཡང་འཕྲོས་འགྲོ་བའི་ལས་ཉོན་སྦྱངས༔ ཚུར་འདུས་གཞི་འཛིན་
དྷཱིཿལ་ཐིམ༔ བཀྲག་མདངས་ཆེར་རྒྱས་ཤེས་རབ་དང༔ ཡེ་ཤེས་སྣང་བ་རྒྱས་པར་
བསམ༔ ཨོཾ་ཨ་ར་པ་ཙ་ན་དྷཱིཿ དེ་ནི་དངོས་གཞིའི་ཆོས་རྫོགས་སོ༔ རྗེས་རིམ་ཚོགས་ཀྱི་འཁོར་ལོ་ཡི༔ རཾ་ཡྀ་
ཁཾ༔ ཨོཾ་ཨཱཿ༔ཧཱུྃ༔ བཟའ་བཅའ་བཏུང་བ་མཆོག་གི་རོ༔ བདུད་རྩི་ཛ་གད་དཔའ་བོས་བྲན༔
ཡེ་ཤེས་ལོངས་སྤྱོད་སྒྲུབ་པའི་རྫས༔ རབ་འབྱམས་ནམ་མཁའ་གང་བར་གྱུར༔ ཧཱུཾ༔ རང་
བཞིན་ཆོས་དབྱིངས་དག་པའི་ཞིང༔ མེ་ཏོག་བཀོད་པའི་ཕོ་བྲང་ནས༔ བླ་མ་མགོན་པོ་
འཇམ་པའི་དབྱངས༔ ཡབ་ཡུམ་སྲས་བཅས་ཚོགས་ལ་གཤེགས༔ བཛྲ་ས་མཱ་ཛཿ ཧཱུྃ༔
མགོན་པོ་དཔལ་ལྡན་རྡོ་རྗེ་འཆང༔ འཇམ་དཔལ་ཡེ་ཤེས་སེམས་དཔའི་ཚོགས༔ ཞལ་
ཟས་ཚོགས་ཀྱི་མཆོད་པ་འབུལ༔ དགྱེས་བཞེས་མཁྱེན་པའི་དངོས་གྲུབ་སྩོལ༔ མ་ཧཱ་ག་
ཎ་ཙཀྲ་ཧོཿ༔ ཧཱུྃ༔ མགོན་ཁྱོད་བརྩེ་བས་བདག་ལ་དགོངས༔ ཐོག་མེད་ནས་བཟུང་ད་ལྟའི་
བར༔ མི་ཤེས་སྡིག་པ་གང་བགྱིས་པ༔ ཚོགས་ཀྱི་འཁོར་ལོས་བཤགས་པར་བགྱི༔ བཛྲ་
ས་མ་ཡ་ཤུད་དྷེ་ཨཱཿ ཧཱུཾ༔ འཇམ་དཔལ་རྣོན་པོ་རལ་གྲི་ཡིས༔ བསད་པས་སངས་རྒྱས་
འབྲས་བུ་ཐོབ༔ དེ་ཕྱིར་མངའ་བདག་རུ་ཏྲའི་ཚོགས༔ བདག་མེད་རྟོགས་པའི་དབྱིངས་
སུ་སྒྲོལ༔ རཱུ་ཏྲ་མ་ར་ཡ་ཕཊཿ༔ ཧཱུཾ༔ མ་རྟོགས་བསྒྲལ་བའི་སྙིགས་མའི་ཚོགས༔ ཟག་མེད་
ཡེ་ཤེས་བདུད་རྩིར་བསྒྱུར༔ འཇམ་དབྱངས་འཁོར་བཅས་ཚོགས་ལ་འབུལ༔ དགྱེས་
བཞེས་མཆོག་གི་དངོས་གྲུབ་རྩོལ༔ མ་ཧཱ་ཧ་ལ་ཁ་ཁ་ཁཱ་ཧི་ཁཱ་ཧི༔ ཧཱུཾ༔ དཀྱིལ་འཁོར་ཆེན་
པོའི་མུ་རན་ལ༔ གནས་པའི་མ་སྲིང་མཁའ་འགྲོའི་ཚོགས༔ ལྷག་བརྒྱུད་ཚོགས་རྣམས་
262

འཇམ་དཔལ་རྒྱུད་ལུགས་ཀྱི་ཚོགས་སྒྲུབ་སྐོར།
ལྷག་ལ་རོལ༔ བྱང་ཆུབ་སྒྲུབ་པའི་བར་ཆད་སོལ༔ ཨུ་ཙིཥྚ་བ་ལིཾ་ཏ་ཁཱ་ཧི༔ དེ་ནས་ཐུགས་དམ་
བསྐུལ་ཁ་ནི༔ ཧཱུཾ༔ བཞེངས་ཤིག་མགོན་པོ་འཇམ་པའི་དབྱངས༔ ཆོས་ཀྱི་དབྱིངས་ནས་སྐུར་
བཞེངས་ལ༔ མཁྱེན་བརྩེ་ནུས་པའི་སྟོབས་བསྐྱེད་ལ༔ སྙིགས་དུས་རྒུད་པའི་མུན་པ་སོལ༔
ཇི་ལྟ་ཇི་སྙེད་མཁྱེན་པ་སྤོར༔ མཆོག་དང་ཐུན་མོང་དངོས་གྲུབ་སྩོལ༔ དེ་ནས་ཆད་ཐོ་བསྒྲགས་པ་ནི༔
སྔོན་ཚེ་བར་དང་ཐ་མའི་དུས༔ ཀུན་བཟང་བློ་ལྡན་དཔའ་བོ་དང༔ རིག་འཛིན་གཏེར་
འདོན་བླ་མ་ཡི༔ སྤྱན་སྔར་ཁས་བླངས་དམ་ཅན་རྣམས༔ འདིར་གཤེགས་དཔལ་གྱི་
གཏོར་མ་ལོངས༔ དེ་ནས་བརྟན་མ་སྐྱོང་བ་ནི༔ ༀ་ཨཱཿ༔ཧཱུྃ༔ བོད་སྐྱོང་བརྟན་མ་བཅུ་གཉིས་ནི༔
རིན་ཆེན་རྒྱན་ཆ་ཁྲོལ་ལོ་ལོ༔ གླུ་ལེན་གར་སྟབས་ཁྱུགས་སེ་ཁྱུག༔ བཤལ་ཆུའི་གཏོར་མ་
འདི་ལོངས་ལ༔ མཐའ་དམག་རྒྱ་འདྲེའི་སྒོ་འཕྲང་ཆོད༔ ས་མ་ཡ༔ དེ་ནས་དམ་སྲི་མནན་པ་ནི༔
ཧཱུཾ༔ ལོག་པར་འདྲེན་པའི་དམ་སྲི་ཀུན༔ མནན་ནོ་རི་རབ་འོག་ཏུ་མནན༔ སྟེང་དུ་རྡོ་རྗེའི་
བྲོ་བརྡུངས་པས༔ ནམ་ཡང་སྡང་བར་མེད་པར་གྱུར༔ ཨོཾ་ཨཱཿཧཱུྃ༔ སྟམ་བྷ་ཡ་ནན༔ མ་ར་ཡ་
ནན༔ ཧོ༔ བླ་མ་འཇམ་དབྱངས་ལྷ་ཚོགས་དགོངས༔ བསྐྱེད་རྫོགས་མ་དག་ཟུར་ཉམས་
ཆགས༔ ནོངས་ཤིང་འགལ་བ་བཟོད་པར་གསོལ༔ ཚངས་པ་མཆོག་གི་དངོས་གྲུབ་སྩོལ༔
ཨོཾ་བཛྲ་སཏྭ་སོགས་བརྗོད༔ དེ་ནས་དངོས་གྲུབ་བླང་བ་ནི༔ ཧཱུཾ༔ ལྷ་ཁྱོད་སྒྲུབ་པའི་དམ་ཚིག་ཐེམ༔ མི་
གནས་རྡོ་རྗེའི་གནས་གསུམ་ནས༔ སྐུ་གསུང་ཐུགས་ཀྱི་དངོས་གྲུབ་སྩོལ༔ ཟབ་མོ་
སྤོབས་པའི་གཏེར་བརྒྱད་ཀྱིས༔ མཁྱེན་བརྩེ་ཡེ་ཤེས་དངོས་གྲུབ་སྩོལ༔ རྩ་སྔགས་དང་། ཀཱ་
ཡ་ཝཱཀྐ་ཙིཏྟ་སིདྡྷི་ཕ་ལ་ཧཱུྃ་ཨཱཿ དེ་ནས་ལྷ་སྣང་བསྡུ་བ་ནི༔ ཧོ༔ ཡེ་ཤེས་དབྱིངས་ལས་སྤྲུལ་པ་ཡི༔
དཀྱིལ་འཁོར་འཁོར་ལོའི་སྣང་ཆ་ཀུན༔ ཟུང་འཇུག་རིག་པའི་དབྱིངས་སུ་ཡལ༔ སླར་
ཡང་སྣང་གྲག་རོལ་པ་ཀུན༔ ཡེ་ནས་ཡེ་ཤེས་རོལ་པར་ཤར༔ ཨ་ཨ་ཨཿ དེ་ནས་བཀྲ་ཤིས་
བརྗོད་པ་ནི༔ཧྰུྃ༔ རིག་པ་དབྱིངས་ལས་ཤར་བའི་སྐ༔ རྗེ་བཙུན་བླ་མ་འཇམ་པའི་དབྱངས༔
ཡབ་ཡུམ་སྲས་འཁོར་བཀའ་སྡོད་ཚོགས༔ བཀྲ་ཤིས་དངོས་གྲུབ་འབྱུང་བའི་གནས༔ བླ་
263

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
མ་རྣམས་ཀྱི་བཀྲ་ཤིས་ཤོག༔ མཆོག་ཐུན་དངོས་གྲུབ་སྩོལ་བའི་བདག༔ ཡི་དམ་ལྷ་ཡི་
བཀྲ་ཤིས་ཤོག༔ ཕྲིན་ལས་ལྷུན་གྲུབ་མངའ་དབང་བསྒྱུར༔ མཁའ་འགྲོའི་ཚོགས་ཀྱི་བཀྲ་
ཤིས་ཤོག༔ དེ་ནས་བསྔོ་བ་སྨོན་ལམ་ནི༔ འདིས་མ